KYK: Tiananmen-tragedie wêreldwyd herdenk | Netwerk24
04 Junie 2019 10:41
Herdenkings om die gebeure 30 jaar gelede op Tiananmen-plein in die hartjie van Beijing, hoofstad van China te herdenk, sal streng gesensureer word.
Op die dag het lede van die Kommunistiese regering se weermag losgebrand op mense wat om demokrasie betoog het. Hulle het dae lank daar betoog.
Die regering het nooit die dodetal bekend gemaak nie maar honderde, in dien nie duisende nie, is doodgeskiet.
Tiananmen 30 years on: protesters' goals further than ever. More here: https://t.co/H1UNsT38HW pic.twitter.com/kvkF2RyRfO
Taiwan, die eilandprovinsie van China wat lank gelede weggebreek het van die land, sal die gebeure vandag, 4 Junie, gedenk, onder meer met ’n reuseballonfiguur van die “Tenkman” – die man wat ’n ry tenks tot stilstand gebring het op die plein.
Taiwan het Maandag aan Beijing gevra om die historiese foute te vergewe en so gou as moontlik om verskoning te vra vir wat daar gebeur het.
’n Kunswerk van die Tenkman deur die kunstenaar Shake, word vertoon voor die Chaing Kai-sjek Memorial Hall in Taipei.
Aktiviste sal Dinsdag ’n saamtrek in Washington hou en verteenwoordigers van talle menseregtegroep insluitende Amnesty International sal deelneem, sowel as die speaker van die huis, Nancy Pelosi, berig CNN.
Mike Pompeo, Amerika se minister van buitelandse sake, het Maandag in ’n verklaring gesê die massaskietery het die gewete van “vredeliewende mense die wêreld oor” geraak.
‘Ons salueer die Chinese helde wat dapper 30 jaar gelede daar op Tiananmen-plein was en trots opgestaan het om hul regte te ëis, lui die boodskap.
Duisende mense sal met kerse ’n nagwag in Hongkong hou.
Toeriste het Tiananmen-plein Dinsdag onder streng polisieteenwoordigheid besoek. – Reuters
Meer oor: Tragedie | Herdenking | Wêreld
Tiananmen-plein se grusame geheim nou bekend